
ПРЕПИС-ИЗВЛЕЧЕНИЕ ОТ ПРОТОКОЛ №7 
ОТ   ИЗВЪНРЕДНО ЗАСЕДАНИЕ НА ОБЩИНСКИ СЪВЕТ – ПИРДОП, 
ПРОВЕДЕНО НА 31.05.2023г.




	На основание чл.21, ал.1, т.23 и ал.2 от Закона за местното самоуправление и местната администрация, след проведеното гласуване със 7 гласа „за”, както следва: 
Васил Кафеджиев, Емил Николов, Илиян Николов, Мария Бръмбева, Марияна Върбанова, Ненко Ненчев и Силвия Георгиева, 1 глас „против”, както следва: Евгени Додов и 4 гласа „въздържал се”, както следва: Антоанета Мечкарова, Десислава Толинова, Иван Джонгов и Станислав Готев, Общински съвет-Пирдоп прие 

РЕШЕНИЕ 
№ 60
	1.Общински съвет-Пирдоп приема допълнение към проекта за дневен ред, както следва:
	Докладна записка относно: Отказ за учредяване право на строеж за изграждане на Централа за производство на електрическа енергия от фотоволтаични съоръжения върху имоти общинска собственост.



На основание чл.21, ал.1, т.23 и ал.2 от Закона за местното самоуправление и местната администрация, след проведеното гласуване с 12 гласа „за”, 0 гласа „против” и 0 гласа „въздържал се”, Общински съвет-Пирдоп прие 

РЕШЕНИЕ 
№ 61
	Общински съвет-Пирдоп реши заседанието да протече при следния
ДНЕВЕН РЕД:

1. Изказвания, питания, становища и предложения.

	2.Докладна записка относно: Отчет за дейността и счетоводен баланс на 
„Медицински център I- Пирдоп” ЕООД за 2022г.
				      Докл.: Васил Кафеджиев- Председател на ОбС-Пирдоп 

	3. Докладна записка относно: Отчет за дейността и годишен финансов отчет на „ Пролет” ЕООД за 2022г.
				      Докл.: Васил Кафеджиев- Председател на ОбС-Пирдоп

	4. Докладна записка относно: Даване на съгласие, Кметът на Община Пирдоп да възложи изработване на изменение на подробен устройствен план – план за регулация и застрояване в обхват: УПИ XVII (За жилищно строителство и магазини), кв. 174 по плана на гр. Пирдоп, съответстващ на поземлен имот с идентификатор 56407.500.3252 по КК и КР на гр. Пирдоп и обособяване на нов урегулиран поземлен имот за осигуряване на прилежаща площ към сграда с идентификатор 56407.500.3252.17 по КККР на гр. Пирдоп.
				         		  Докл. Ангел Геров- Кмет на Община Пирдоп

	5. Докладна записка относно: Учредяване на придаваема част от общински имот към урегулиран поземлен имот в гр.Пирдоп ул.”река Маджарин” № 23.
    Докл. Ангел Геров- Кмет на Община Пирдоп
	
	6. Докладна записка относно: Отказ за учредяване право на строеж за изграждане на Централа за производство на електрическа енергия от фотоволтаични съоръжения върху имоти общинска собственост.
				      Докл.: Васил Кафеджиев- Председател на ОбС-Пирдоп


На основание чл.21, ал.1, т.8 и т.9 от ЗМСМА, чл.137,ал.1,т.3 от Търговския закон и чл.13,ал.1,чл.33,т.5 и чл.34, т.3 от  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, след проведеното поименно гласуване с 12 гласа „за”, както следва”: Антоанета Мечкарова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова Силвия Георгиева и  Станислав Готев, 0 гласа и 0 гласа „въздържал се”, Общински съвет-Пирдоп прие  



РЕШЕНИЕ
№ 62

	1.Общински съвет-Пирдоп приема Отчет за дейността и счетоводен баланс за дейността на „МЕДИЦИНСКИ ЦЕНТЪР І-ПИРДОП”  ЕООД за  2022г. 

	2. Общински съвет-Пирдоп приема реализираната загуба от дейността на „МЕДИЦИНСКИ ЦЕНТЪР І-ПИРДОП”  ЕООД”  ЕООД за 2022г. в размер на 6 179лв.,
която да се отнесе в счетоводството на Дружеството,  като непокрита загуба  от минали години.


	На основание чл.21,ал.1,т.8 и т.23 от ЗМСМА, чл.147,ал.2, вр. с чл.137,ал.1,т.3 от Търговския закон и чл.13,ал.1,т.1, вр. с чл.24,ал.1,т.1  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, след проведеното поименно гласуване с 12 гласа „за”, както следва: Антоанета.Мечкарова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова Силвия Георгиева и  Станислав Готев, 0 гласа „против” и 0 гласа „въздържал се”, Общински съвет-Пирдоп прие
 

РЕШЕНИЕ
№ 63

	1.Общински съвет-Пирдоп приема Годишен финансов отчет и годишен доклад за дейността на „Пролет”  ЕООД за  2022г. 

	2. Общински съвет-Пирдоп приема реализираната загуба от дейността на „Пролет” ЕООД за 2021г. в размер на 35 249,72 лв.,  която да се отнесе в счетоводството на Дружеството,  като непокрита загуба  от минали години.


	На основание чл. 21, ал. 1, т. 8,  от Закона за местното самоуправление и местната администрация, след проведеното поименно гласуване с 12 гласа „за”, както следва: А.Мечкарова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова Силвия Георгиева и  Станислав Готев, 0 гласа „против” и 0 гласа „въздържал се”, Общински съвет-Пирдоп прие
РЕШЕНИЕ
№ 64
	1.Общински съвет – гр. Пирдоп дава съгласие, Кметът на Община Пирдоп да възложи изработване на изменение на подробен устройствен план –план за регулация и застрояване в обхват: УПИ XVII (За жилищно строителство и магазини), кв. 174 по плана на гр. Пирдоп, съответстващ на поземлен имот с идентификатор 56407.500.3252 по КК и КР на гр. Пирдоп и обособяване на нов урегулиран поземлен имот за осигуряване на прилежаща площ към сграда с идентификатор 56407.500.3252.17 по КККР на гр. Пирдоп.


	На основание чл.21, ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, след проведеното поименно гласуване с 12 гласа „за”, както следва: А.Мечкарова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова Силвия Георгиева и  Станислав Готев, 0 гласа „против” и 0 гласа „въздържал се”, Общински съвет-Пирдоп прие
РЕШЕНИЕ
№ 65
	I. Приема експертна оценка изготвена от лицензиран експертен оценител на имоти на придаваемата се част от общински поземлен имот с нов идентификатор 56407.500.997 с площ 19 кв.м. в размер на 18,90 лв./кв.м или  общо сума в размер на 359,10 ( триста петдесет и девет лева и 10 стотинки) лева.
	II. Дава съгласие да се уреди придаваемата част от общински имот включен в “Програмата за управление и разпореждане с имотите – общинска собственост в община Пирдоп през 2023 година”, раздел ІІІ, точка “Б”, подточка 23 с идентификатор 56407.500.997 по Кадастралната карта и кадастралните регистри на гр.Пирдоп към урегулиран поземлен имот УПИ XVIII в кв.160 със собственик Евгения Бакърджиева в размер на 18,90 лв./кв.м  или общо за  частта от поземлен имот с идентификатор 5647.500.997 – 19 кв.м. сума в размер на 359,10 ( триста петдесет и девет лева и 10 стотинки) лева.
	III. Възлага на Кмета на община Пирдоп да извърши действия по издаване на заповед за заплащане на цената на земята, дължимите такси  и сключване на договор.

	На основание чл. 21, ал. 1, т. 8,  от Закона за местното самоуправление и местната администрация, след проведеното поименно гласуване с 10 гласа „за”, както следва: Васил Кафеджиев, Десислава Толинова,Емил Николов, Иван Джонгов, Илиян Николов, Мария Бръмбева,Марияна Върбанова, Ненко Ненчев, Силвия Георгиева и Станислав Готев, 2 гласа „против”, както следва:  Антоанета Мечкарова и Евгени Додов и 0 гласа „въздържал се”, Общински съвет-Пирдоп прие

РЕШЕНИЕ
№ 66

	1. Общински съвет – Пирдоп  не дава съгласие за учредяване право на строеж за изграждане на Централа за производство на електрическа енергия от фотоволтаични съоръжения от частни инвеститори върху следните имоти общинска собственост: 56407.51.6, 56407.152.16, 56407.128.29, 56407.18.92, 56407.150.28, 56407.150.31, 56407.20.34, 56407.150.8, 56407.153.103, 56407.153.102, 56407.153.98, 56407.153.97, 56407.153.91, 56407.153.25, 56407.46.32, 56407.153.104  с обща площ 4306.993 дка.

